Det er ytterst sjeldent at det ikke eksisterer tegninger for boliger. Disse tegningene kan i de fleste tilfeller fremskaffes hos kommunen eller andre tilbyder som har tilgang på byggetegninger. En gjennomgang av byggetegningene kan bidra til at det opplyses om at det er utført eventuelle søknadspliktig endringer ved boligen, men at disse ikke er byggesøkt. Ved å se på den sist godkjente plantegningen vil en kunne se om det er utført: Søknadspliktig bruksendring fra tilleggsdel / S - rom til hoveddel / P -rom. Søknadspliktig bruksendring fra hoveddel / P - rom til hoveddel / P - rom, der rommet ikke er godkjent som rom for varig opphold ( stue, tilsvarende rom, kjøkken og soverom ). Søknadspliktig fasadeendring. I tillegg kan det være utført endringer på den bærende konstruksjonen som medfører søknadspliktig til kommunen.